Chiron

Chiron, seu ChiroChīrō(n), gen. -ōnis, acc. -ōnem aut -ōna. (Graece: Χείρων, a verbis χείρων 'peior' aut χείρ 'manus'Brewer's Dictionary of Phrase & Fable, 19a ed., s.v. "Chiron".) est in mythologia Graeca filius Croni, qui in mythologia Romana Saturno respondet, et Philyrae, frater germanus Iovis et unus e Centauris. In Thessalia vitam egit apud Peleum cuius amicus eratIliasXVI.143..

Fuit centaurus sapiens et bonus, inventor medicinae artis et praeceptor AchillisIlias XI.832. Euripides, Iphigenia Aulidensis 207-9 et 706-710. Plato, Hippias minor 371d. cuius paedagogi, Phoenicis, oculos sanavitPropertius II.1.60.. Alios discipulos notos habuit, in primis Machaonem expeditionis Troianae medicumIlias IV.219. et ipsum AesculapiumPindarus, Pythica III.. Divinationis quoque peritus habebaturEuripides, Iphigenia Aulidensis 1058-1075.. Postremo sagittà hydrae Lernaeae sanguine inlità infausto casu sauciatusSophocles, Trachiniae 714-6. tantos dolores ex insanabili vulnere percipiebat ut mori maluerit. Immortalitatem suam Prometheo legavitApollodori Bibliotheca II.5.4. et post mortem Zeus eum in sidus Centaurum transmutavitHyginus, De Astronomia II.38.4 vel secundum alios poetas in SagittariumSeneca, Thyestes 860-2.. In François vase (prima parte sexti saeculi a.C.n.) Chiron pompam deorum ad Pelei et Thetidis nuptias invitatorum ducit ac primus cum Peleo dextras iungit. Pone eum procedunt Demeter, Hestia et Chariclo quae Chironis uxor erat.

Chiron etiam est persona in Divina Comoedia a Dante Alagherio scriptore Italico scripta.Dantis Alligherii Divina comoedia hexametris latinis reddita ab abbate dalla Piazza, Vicentino, p. 46.

 Notae 

 Plura legere si cupis 
 Ch. Picard,	"Le culte et la légende du centaure Chiron dans l'Occident Méditerranéen", Revue des Études Anciennes, 1951ː 5-25
Laurent Gourmelen,	"Le centaure et les ambivalences du conseiller. Nessos et Chiron", Dialogues d'histoire ancienne , 2017ː  59-74

 Nexus externus 

Categoria:Mythologia Graeca
Categoria:Centauri
Categoria:Personae Divinae Comoediae (Inferna)